text: Bonviure: 5- 8 desembre. PONT DE DESEMBRE. RAQUETES CERDANYA NORD I ARIEJA, Ax-les-Thermes. 4 dies.
  5- 8 desembre. PONT DE DESEMBRE. RAQUETES CERDANYA NORD I ARIEJA, Ax-les-Thermes. 4 dies.
  Titol: 5- 8 desembre. PONT DE DESEMBRE. RAQUETES CERDANYA NORD I ARIEJA, Ax-les-Thermes. 4 dies.
  Destí/zona: ARIEJE- Ax-les-Thermes
  Entorn: Mitja muntanya, Pobles / ciutats, Neu (raquetes)
  Interès: Natura, Paisatge, Social, Salut
  05/12/2015-08/12/2015
  , inclou mitja pensió, raquetes i bastons.
  Suplement per habitació individual (places limitades, si us plau, consulta'ns disponibilitat).
  de descompte si dus les teves raquetes i bastons
  Anem a fer raquetes a un indret privilegiat per la neu a principi de la temporada hivernal. Hem anat a cercar les neus atlàntiques més properes a casa amb la mateixa climatologia i paisatge de muntanya que la Vall d´Aran però menys urbanitzat i més proper. Aquesta estada ofereix allò que més ens agrada: excel.lents paisatges hivernals de neu en pols, cims bellíssims i curulls de blanc, i la bona acollida dels nostres veïns de l´Arieja, al sud de França, entre la Cerdanya i Andorra. I per arrodonir-ho, podem acabar amb uns bons banys termals que a aquesta època de l´any són tot un plaer pels sentits..
  Vine a experimentar un cop més el senderisme hivernal amb raquetes, l´estri més senzill i fàcil de manejar per gaudir en cos i ànima del millor de l´hivern.
  * Paisatges nevats bellíssims a una de les zones que tenim a prop a on la neu hi acostuma a ser ben abundant.
  * Una bona opció per començar la temporada de neus en mig d'una natura espectacular.
  * Un entorn ideal per la pràctica de les raquetes.
  * Allotjats a un dels pobles amb més ambient de la zona, en còmode allotjament al bell centre d'Ax-les-Thermes.
  * Possibilitat de banys termals per donar-se encara més el gust...
  * Raquetes i bastons inclosos en el preu... no cal que te´n preocupis, nosaltres t´ho portem!
  DIA 1, 5 de desembre
  Trobada del grup al voltant de les 10h al poble de Porté. Bon començament de l´estada per boscos i una vall envoltada de muntanyes vestides d'hivern, fins als Estanys de Passet i de Font Viva.
  Desnivells aproximats: +300m -300m.
  Trasllat al nostre allotjament a Ax-les-Thermes.
  DIA 2, 6 de desembre
  Un curt desplaçament des del nostre allotjament ens durà al Domaine de Chioula, un entorn boscós, de conte nòrdic, amb vistes espatarrants sobre la reserva d'Orlu, la Vall d'Ax-les-Thermes i tots els cims de l'Arieja que ens envolten. Itinerari preciós entre fageda, bosc de pi negre i prats ben nevats. Col de Chioula, Col de Balaguès, Roc de Quercourt 1820 m.
  Desnivells aproximats: +450m -450m.
  En tornar, podem acabar d'arrodonir el dia gaudint del plaer de les fonts termals d'Ax-les-Thermes, al seu històric balneari.
  DIA 3, 7 de desembre
  Desplaçament fins al Plateau de Beille, un gran altiplà cobert de neu amb vistes espectaculars del Pirineu que ens envolta. L´itinerari ens portarà per un paisatge nòrdic entre bosc de pi negre i grans prats nevats amb molt bones vistes de la Vall d´Ax-les-Thermes, els cims de l´Arieja i cap al Sud el conjunt de cims que delimiten la frontera amb Andorra.
  Desnivells aproximats: +300 m -300m
  DIA 4, 8 de desembre
  Final espectacular de l'estada amb un itinerari des del Coll de Puymorens fins al Bac de la Llata, Coma del Prat de l´Orri , sota el Pic de la Mina. Paisatges nevats amb amplitud de vistes.
  Comiat del grup i retorn a casa de bona hora.
  Desnivells aproximats: +400m -400m.
  PREU: 319€, inclou mitja pensió, raquetes i bastons.
  Descompte de 6€ si dus les teves raquetes i bastons
  Nombre màxim de participants del grup: 16
  Allotjament, sopar i esmorzar de tots els dies (3 nits).
  Els pícnics de migdia, que podràs comprar al mateix allotjament o a les botigues dels pobles. Els forfaits de raquetes de les pistes d'esquí, uns 13€ en total. . L'entrada als banys termals, 16€. Tot el no especificat en l'apartat "Inclou".
  Desnivells màxims en una jornada: + 450 m – 450 m. Recorregut màxim amb raquetes en una jornada: 11 km.
  En hotel, molt ben ubicat, en ple centre de Ax-les-Thermes, en habitacions dobles amb bany complert a l'interior i calefacció. Esmorzar complert, dolç i salat.
  Botes de senderisme, vestimenta per capes amb impermeable-paravent. Guants d'hivern, barret. Gorra, ulleres de sol, cremes solars. Les raquetes de neu i els bastons les posem nosaltres, inclosos en el preu (descompte de 6€ si dus les teves raquetes). Motxilla petita per les excursions. Bossa de viatge on podreu posar la resta de la roba i objectes personals.
  Si voleu ampliar l'assegurança, nosaltres us ho podem gestionar, consulteu les assegurances que us podem oferir en la nostra pàgina inicial a l´etiqueta del RACÓ DEL BONVIVANT i dins l´apartat LES ASSEGURANCES DE VIATGE o bé truqueu-nos o escriviu-nos per demanar-nos informació: http://www.bonviure.com/senderisme.php?page=raco-client